
מושב שני

מישיבת ועדת החוקה, חוק ומשפט
יום שני, י"ב באייר התשע"ד (12 במאי 2014), שעה 12:05
<סדר היום:>
<צו איסור הלבנת הון (חובות זיהוי, דיווח וניהול רישומים של נותני שירותי מטבע למניעת הלבנת הון ומימון טרור), התשע"ג-2013>
נכחו:

<חברי הוועדה:> 
דוד רותם – היו"ר
קארין אלהרר

יריב לוין

שולי מועלם-רפאלי

משה מזרחי

אברהם מיכאלי

אורית סטרוק

עדי קול

אלעזר שטרן
<מוזמנים:> 
	יהודה שפר
	–
	משנה לפרקליט המדינה כלכלי, פרקליטות המדינה

	לילך וגנר
	–
	ייעוץ וחקיקה, משרד המשפטים

	אליהו מושקוביץ
	–
	מתמחה, משרד המשפטים

	עופר שפירא
	–
	עו"ד, גמא ניהול וסליקה בע"מ, מוזמנים שונים

	שולמית ווגמן
	–
	יועמ"ש, הרשות לאיסור הלבנת הון

	קובי כהן
	–
	ר' חוליית הלבנת הון ומימון טרור, המשרד לביטחון פנים

	מורהף אבו סאלח
	–
	עו"ד בלשכה המשפטית, משרד האוצר

	נטע דורפמן-רביב
	–
	סגנית בכירה ליועץ המשפטי, משרד האוצר

	יצחק מלכה
	–
	מנהל מחלקת ביקורת נותני שירותי מטבע, משרד האוצר

	יואב צבר
	–
	מנהל מחלקת ביקורת נותני שירותי מטבע, משרד האוצר

	מוטי דודי
	–
	מנהל תחום סיכונים, חברת דואר ישראל

	דניאל יעקוביאן
	–
	מנהל מדור איסור הלבנת הון, חברת דואר ישראל

	רון דרור
	–
	עו"ד

	אביטל עבאדי
	–
	מתמחה של עו"ד רון דרור

	אייל שני
	–
	ניהול וסליקה, גמא


<ייעוץ משפטי: >
אלעזר שטרן
<מנהלת הוועדה:>
דורית ואג
<רישום פרלמנטרי:>
אסתר מימון
<צו איסור הלבנת הון (חובות זיהוי, דיווח וניהול רישומים של נותני שירותי מטבע למניעת הלבנת הון ומימון טרור), התשע"ג-2013>
<היו"ר דוד רותם:>
אני מבקש לפתוח את ישיבת ועדת החוקה, חוק ומשפט. מיכאלי, דבר.

<אברהם מיכאלי:>
אדוני היושב-ראש, הצו הזה מגיע אלינו בגלגולים. הממשלה החליטה להעביר את זה. אני יודע שהרוב הקואליציוני היום מגויס בשביל להעביר את זה, ואמרתי את כל הנימוקים שהצו הזה הוא גזרה שהציבור לא יוכל לעמוד בה, ואני נשאר איתן בדעתי. כל ההסכמות שעו"ד אלעזר שטרן הגיע אליהן, הגם שאני מאוד מעריך אותו, גם הוא לא יכול לשנות את דעת הממשלה אפילו בדברים שהוא מאמין בהם. אני כחבר כנסת שצריך להצביע, אני אומר לחברי שצריכים להצביע לאישור צו בכפייה ממשלתית, שבסוף אותו ציבור שלא מיוצג, אותו ציבור שמנהל את העסק שלו לבד, הוא בסוף יסתבך בפתיחת תיקים פליליים. אני חושב שאסור לנו לתת יד לזה.

<היו"ר דוד רותם:>
טוב. איפה מקלב?
<אברהם מיכאלי:>
מקלב בוחר יושב-ראש ועדת חוץ וביטחון.

<היו"ר דוד רותם:>
הוא כבר גמר מזמן.

<אלעזר שטרן (יועץ משפטי):>
יש רק נקודה אחת שצריך להבהיר כחלק מהמתווה המוסכם. היתה בקשה שנציגי הממשלה יבהירו שאלה שהיתה כנראה קצת שנויה במחלוקת או לפחות היה חוסר בהירות מסוים לגביה. זה לא חלק מהנוסח, זה יותר הצהרה של נציגי הממשלה על הסוגיה הזאת שהלוואה לא נחשבת כמתן שירות מטבע. היתה קצת חוסר בהירות לגבי העניין הזה.
<נטע דורפמן-רביב:>
שירותי ניכיון מהווים גם סוג של הלוואה, לכן כשמדובר על ניכיון, ניכיון כן נכלל בצו ובחוק. לעומת זאת לא כל הלוואה כשירות מטבע.

<היו"ר דוד רותם:>
תודה רבה, אני עובר להצבעה.
<אלעזר שטרן (יועץ משפטי):>
אני רק מבהיר שזה חלק מההצהרה של הממשלה, שמבהירים לפרוטוקול שהלוואות כשלעצמן, כשאין ניכיון וכו', הן לא בגדר מתן שירות מטבע. האם זה מקובל על נציגי הממשלה?
<נטע דורפמן-רביב:>
כן, זה מה שאמרתי.
<רון דרור:>
אני רוצה - - -

<היו"ר דוד רותם:>
הגעת להסכמות. אל תחזור בך מההסכמות, כי אם תחזור בך מההסכמות, אני אאשר את הצו הראשון.
<רון דרור:>
יגיד לך עו"ד שטרן שזה לא שהגענו להסכמות. יגיד לך עו"ד שטרן שמה שקרה שזומנו ואמרו לנו שזה המקסימום שאפשר להגיע. אדוני, אני רוצה להגיד מילה חשובה לחברי הכנסת.

<היו"ר דוד רותם:>
אני לא רוצה לשמוע את המילה שלך. רבותי, מי בעד הרביזיה ירים - - -

<אלעזר שטרן (יועץ משפטי):>
לא. על הרביזיה הצבענו.

<דורית ואג:>
הרביזיה התקבלה. 
<אלעזר שטרן (יועץ משפטי):>
עכשיו מצביעים על הצו עצמו.
<היו"ר דוד רותם:>
אני עכשיו עוסק בצו עצמו.

<אלעזר שטרן (יועץ משפטי):>
עכשיו מצביעים על הצו, לא על הרביזיה.

<היו"ר דוד רותם:>
מי בעד לאשר את הצו, ירים את ידו. מי נגד?
הצבעה

בעד הצו – 8
נגד – 1
נמנעים – אין
צו איסור הלבנת הון (חובות זיהוי, דיווח וניהול רישומים של נותני שירותי מטבע למניעת הלבנת הון ומימון טרור), התשע"ג-2013, אושר.
<היו"ר דוד רותם:>
תודה רבה. הצו אושר שנית. 

<הישיבה ננעלה בשעה 12:14.>
